CELEX: 32016D1344
Language: sk
Date: 2016-08-04 00:00:00
Title: Vykonávacie rozhodnutie Komisie (EÚ) 2016/1344 zo 4. augusta 2016, ktorým sa povoľuje umiestnenie organického kremíka (methylsilanetriol) ako novej prídavnej látky v súlade s nariadením Európskeho parlamentu a Rady (ES) č. 258/97 [oznámené pod číslom C(2016) 4975]

6.8.2016   
            
            
               SK
            
            
               Úradný vestník Európskej únie
            
            
               L 213/12
            
         VYKONÁVACIE ROZHODNUTIE KOMISIE (EÚ) 2016/1344
   zo 4. augusta 2016,
   ktorým sa povoľuje umiestnenie organického kremíka (methylsilanetriol) ako novej prídavnej látky v súlade s nariadením Európskeho parlamentu a Rady (ES) č. 258/97
   
      
         [oznámené pod číslom C(2016) 4975]
      
   
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť LLR-G5 Ltd požiadala 27. marca 2013 príslušné orgány Írska o umiestnenie organického kremíka (methylsilanetriolu) na trh ako novej prídavnej látky v zmysle článku 1 ods. 2 písm. c) nariadenia (ES) č. 258/97.
            
         
               (2)
            
            
               Príslušný orgán Írska zodpovedný za posudzovanie potravín vydal 17. apríla 2013 svoju správu o prvotnom posudku. V správe dospel k záveru, že je potrebné ďalšie hodnotenie podľa článku 6 ods. 3 nariadenia (ES) č. 258/97 o nových potravinách.
            
         
               (3)
            
            
               Komisia zaslala 26. apríla 2013 správu o prvotnom posudku ostatným členským štátom.
            
         
               (4)
            
            
               Komisia sa 10. októbra 2013 obrátila na Európsky úrad pre bezpečnosť potravín (ďalej len „EFSA“) s požiadavkou o vykonanie dodatočného hodnotenia organického kremíka (methylsilanetriolu ) ako novej prídavnej látky v súlade s nariadením (ES) č. 258/97.
            
         
               (5)
            
            
               Dňa 9. marca 2016 EFSA vo svojom stanovisku k bezpečnosti organického kremíka (metylsilántriolu) ako novej prídavnej látky, ktorá má slúžiť ako zdroj kremíka v potravinových doplnkoch, a k biodostupnosti kyseliny ortokremičitej zo zdroja (2) dospel k záveru, že organický kremík methylsilanetriol) je pri navrhovaných podmienkach použitia bezpečný.
            
         
               (6)
            
            
               Toto stanovisko dáva dostatočné dôvody na to, aby bolo možné konštatovať, že organický kremík (methylsilanetriol ) ako nová prídavná látka spĺňa kritériá stanovené v článku 3 ods. 1 nariadenia (ES) č. 258/97.
            
         
               (7)
            
            
               Smernicou Európskeho parlamentu a Rady 2002/46/ES (3) sa stanovujú požiadavky na potravinové doplnky. Používanie organického kremíka (methylsilanetriolu) by sa malo povoliť bez toho, aby boli dotknuté požiadavky tohto právneho predpisu.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Organický kremík (methylsilanetriol) špecifikovaný v prílohe k tomuto rozhodnutiu sa môže umiestňovať na trh Únie ako nová prídavná látka na použitie v potravinových doplnkoch v tekutej forme určených pre dospelú populáciu v maximálnej dávke 10,40 mg kremíka na deň podľa odporúčania výrobcu bez toho, aby boli dotknuté špecifické ustanovenia smernice 2002/46/ES.
   Článok 2
   Organický kremík (methylsilanetriol) povolený týmto rozhodnutím musí byť na označení potravín uvedený ako „organický kremík (methylsilanetriol)“.
   Článok 3
   Toto rozhodnutie je určené spoločnosti LLR-G5 Ltd., Golden Mile Industrial Park, Breaffy Road, Castlebar, Co. Mayo, F23 VX58, Írsko.
   
      V Bruseli 4. augusta 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) (2016); 14(4):4436.
   
      (3)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      PRÍLOHA
      
         ŠPECIFIKÁCIA ORGANICKÉHO KREMÍKA (METYLSILÁNTRIOLU)
      
      
         Identifikácia organického kremíka (metylsilántriolu)
      
      
                  Chemický názov
               
               
                  methylsilanetriol u
               
            
                  Chemický vzorec
               
               
                  CH6O3Si
               
            
                  Molekulová hmotnosť
               
               
                  94,14 g/mol
               
            
                  CAS číslo
               
               
                  2445-53-6
               
            
         Organický kremík (methylsilanetriol) – prípravok (vodný roztok)
      
      
                  Parametre
               
               
                  Špecifikácia
               
            
                  Kyslosť (pH)
               
               
                  6,4 – 6,8
               
            
                  Kremík
               
               
                  100 – 150 mg Si/l
               
            
                  Olovo
               
               
                  max. 1 μg/l
               
            
                  Ortuť
               
               
                  max. 1 μg/l
               
            
                  Kadmium
               
               
                  max. 1 μg/l
               
            
                  Arzén
               
               
                  max. 3 μg/l
               
            
                  Metanol
               
               
                  max. 5 mg/kg (prítomnosť rezíduí)